Az Európai Unió Szellemi Tulajdoni Hivatala

Az Európai Unió Szellemi Tulajdoni Hivatala (angol rövidítése: EUIPO, magyar rövidítése: EUSZTH) az Európai Unió szakosított intézménye, amely a valamennyi tagállamra kiterjedő közösségi védjegyek (CTM) illetve közösségi formatervezési minták lajstromozását végzi, bejelentés alapján. A bejelentések évente százezret meghaladó nagyságrendjéből láthatóan igen sikeres és jelentős bevétellel rendelkező intézmény. Saját bevételeiből gazdálkodik. [forrás?] Székhelye Székhelye: Spanyolország, Alicante, Avenida de Europa 4. Története Neve eredetileg Belső Piaci Harmonizációs Hivatal volt. 1994-ben alapították. Működését 1996-ban kezdte meg. Kezdettől fogva az Európai Unió szakosított intézménye volt, amely a valamennyi tagállamra kiterjedő közösségi védjegyek (CTM) illetve közösségi formatervezési minták lajstromozását végzi, bejelentés alapján. 2011 októberében ünnepelték a Hivatalhoz benyújtott egymilliomodik védjegybejelentést. 2014-ben ünnepelte alapításának 20. évfordulóját. 2016. március 23.-tól a „Belső Piaci Harmonizációs Hivatal (védjegyek és formatervezési minták)” elnevezés helyébe „Az Európai Unió Szellemi Tulajdoni Hivatala” (magyar rövidítése: EUSZTH) elnevezés, míg a „közösségi védjegy” kifejezés helyébe az „európai uniós védjegy” kifejezés lépett. 2019 júniusában bejelentették, hogy megérkezett a Hivatalhoz a 2.000.000-ik európai uniós védjegybejelentés. Vezetői A BPHH elnöki tisztségét elsőként Jean-Claude Combaldieu, ezt követően a holland Wubbo de Boer töltötte be. Az Európai Unió Tanácsának 2010. május 25-i határozata értelmében 2010. október 1-jétől a Hivatal elnöke António-Serge de Pinho Campinos, a Portugál Szellemi Tulajdonvédelmi Intézet volt elnöke, a BPHH Igazgatótanácsának adigi elnöke, míg 2010. november 1-jétől az elnökhelyettesi posztot a belga Christian Archambeau töltötte be. 2016. március 23-tól, a hivatal névváltozásával egyidejűleg, a Hivatal elnökének tisztsége "az EUSZTH ügyvezető igazgatója" megnevezésre változott. Ezt a tisztséget 2017. március 23-tól 2018-ig António-Serge de Pinho Campinos töltötte be. 2018-tól az EUIPO ügyvezető igazgatója Christian Archambeau. Az igazgatótanács Az EUSZTH (korábbana BPHH) igazgatótanácsa a tagállamok és az Európai Bizottság egy-egy képviselőjéből, valamint azok helyetteseiből áll. Az igazgatótanács tanácsadói és véleményezési jogkörrel rendelkezik. Összeállítja az EUSZTH vezető tisztviselő-jelöltjeinek listáját, az EUSZTH hatáskörébe tartozó ügyekben tanácsot ad a Hivatal elnöke részére, továbbá véleményezi az EUSZTH általi vizsgálatra vonatkozó iránymutatásokat. Az Igazgatótanács a Hivatal elnöke és az Európai Bizottság számára véleményt adhat, illetve tőlük tájékoztatást kérhet. Az Igazgatótanács 2011. január 1-jétől 3 évi időtartamra Ficsor Mihályt, a Szellemi Tulajdon Nemzeti Hivatalának elnökhelyettesét választotta elnöknek. A három évre szóló mandátum leteltével az igazgatótanács a 2013. november 19-én, Alicantéban megtartott 41. ülésén ismét őt választotta meg elnökéül. Újabb megbízatása 2014. január 1-jétől kezdődően 3 évre szólt. A közösségi védjegyrendszer módosítása 2015. december 24-én jelent meg a közösségi védjegyrendelet módosított végrehajtási rendelete, amely két lépcsőben, 2016. március 23-án és október 1-jén lépett hatályba. A preambulum (2) bekezdése két terminológiai változtatást tartalmaz: „A lisszaboni szerződés hatálybalépésének következtében aktualizálni kell a 207/2009/EK rendelet terminológiáját. Ennek keretében a „közösségi védjegy” kifejezés helyébe az „európai uniós védjegy” kifejezés lép. A „Belső Piaci Harmonizációs Hivatal (védjegyek és formatervezési minták)” elnevezés helyébe „Az Európai Unió Szellemi Tulajdonjogi Hivatala” elnevezés ... lép, hogy megfelelőbben tükrözze a Hivatal által ténylegesen végzett munkát.” Rendkívüli határidő-hosszabbítás 2020-ban Az EUIPO ügyvezető igazgatója, hivatkozással arra, hogy a WHO pandémiának minősítette a COVID–19 járványt, 2020. március 16-án közleményben hozta nyilvánosságra, hogy a fentiekre tekintettel valamennyi, 2020. március 9-e és 2020. április 30-a között lejáró határidőt úgy tekintetteek, minthaazok 2020. május 1-jén jártak volna le. Jegyzetek Kapcsolódó szócikkek Európai uniós védjegy (korábban közösségi védjegy) További információk Hivatalos honlapja Az új védjegyrendelet (angolul) European Observatory on Infringements of Intellectual Property Rights Transparency Portal EU Agencies Network DesignEuropa Awards Pósa Dorottya előadása